# David R. Cox

Sir David Roxbee Cox FRS FBA (Birmingham, 15 de juliol de 1924 – 19 de gener de 2022) va ser un estadístic anglès. Entre altres nombrosos càrrecs va tenir càtedres a Birkbeck College (1961-1965) i Imperial College (1966-1988) i va ser president de l'International Statistical Institute (1995-1997).

## Biografia

Cox va estudiar Matemàtiques a St. John College, Cambridge i es va doctorar, l'any 1949, a la Universitat de Leeds. Els seus directors de tesi van ser Henry Daniels I Bernard Welch.
De 1944 fins a 1946 va treballar al Royal Aircraft Establishment, el 1946 s'incorpora a la Wool Industries Research Association de Leeds fins a 1950 quan va treballar al Laboratori d'Estadística a la Universitat de Cambridge. De 1956 a 1966 va ser lector i després professor d'Estadística al Birkbeck College de Londres. El 1966 va assumir la càtedra d'Estadística d'Imperial College de Londres, on més tard va esdevenir cap del departament de Matemàtiques. El 1988 esdevé membre del Departament d'Estadística de la Universitat d'Oxford. Formalment es va retirar el 1994.
Cox va rebre nombrosos doctorats honoris causa. Va ser guardonat amb la Medalla Guy d'argent (1961) i or (1973) de la Royal Statistical Society. Va ser escollit membre de la Royal Society de Londres el 1973, nomenat cavaller (Sir) per la reina Isabel II el 1985 i membre honorari de l'Acadèmia Britànica el 2000, també era membre associat estranger de l'US National Academy of Sciences així com de la Royal Danish Academy of Sciences and Letters. El 1990 va guanyar el Premi Kettering i la medalla d'or per a la investigació del càncer per "el desenvolupament del model de regressió proporcional de riscos." El 2010 va ser guardonat amb la Medalla Copley de la Royal Society.
Va dirigir, col·laborar i encoratjar molts joves investigadors ara destacats estadístics. Va exercir com a President de la Bernoulli Society, de la Royal Statistical Society i l'International Statistical Society. Era membre honorari del Nuffield College i de St John's College, Cambridge, i membre del Departament d'Estadística de la Universitat d'Oxford.
Va fer importants contribucions a nombroses àrees de l'estadística i la probabilitat, entre les que potser la més coneguda és el model de riscos proporcionals, que és àmpliament utilitzat en l'anàlisi de dades de supervivència. Un exemple és el temps de supervivència en la investigació mèdica que pot estar relacionat amb la informació sobre els pacients, com ara l'edat, la dieta o l'exposició a certes substàncies químiques.

## Bibliografia

Sir David Cox va ser autor o coautor de 300 articles o llibres. Des de 1966 fins a 1991 va ser editor de Biometrika. Alguns dels seus llibres són:
* Planning of experiments New York (NY): John Wiley (1958)
* Queues Londres: Methuen, (1961). Amb Walter L. Smith
* Renewal Theory Londres: Methuen (1962).
* The theory of stochastic processes New York (NY): John Wiley (1965). Amb Hilton David Miller
* Analysis of binary data (1969). Amb Joyce E. Snell
* Theoretical statistics (1974). Amb D. V. Hinkley
* Point processes Boca Raton (FL): Chapman & Hall/CRC, (1980). Amb Valerie Isham
* Applied statistics, principles and examples Boca Raton (FL): Chapman & Hall/CRC, (1981). Amb Joyce E. Snell
* Analysis of survival data Boca Raton (FL): Chapman & Hall/CRC, (1984). Amb David Oakes
* Asymptotic techniques for use in statistics. (1989) Amb Ole E. Barndorff-Nielsen
* The collected works of John Tukey Boca Raton (FL): Chapman & Hall/CRC, (1992). Editor.
* Inference and asymptotics Boca Raton (FL): Chapman & Hall/CRC, (1994). Amb Ole E. Barndorff-Nielsen
* Multivariate dependencies, models, analysis and interpretation Boca Raton (FL): Chapman & Hall, (1995). Amb Nanny Wermuth
* The theory of design of experiments. Boca Raton (FL): Chapman & Hall/CRC, (2000). Amb Nancy M. Reid.
* Complex stochastic systems Boca Raton (FL): Chapman & Hall/CRC, (2000). Amb Ole E. Barndorff-Nielsen i Claudia Klüppelberg
* Components of variance Boca Raton (FL): Chapman & Hall/CRC, (2003). Amb P. J. Solomon
* Principles of Statistical Inference Cambridge: Cambridge University Press, (2006). ISBN 978-0-521-68567-2
* Components of variance Boca Raton (FL): Chapman & Hall/CRC, (2003). Amb P. J. Solomon
* Principles of Statistical Inference Cambrdge: Cambridge University Press, (2006). ISBN 978-0-521-68567-2
* Selected Statistical Papers of Sir David Cox 2 Volume Set
* Celebrating Statistics: Papers in honour of Sir David Cox on his 80th birthday
* Principles of Applied Statistics (CUP) With Christl A. Donnelly

## Referències

* ↑ «CV». University of Oxford. Arxivat de l'original el 27 de gener 2015. [Consulta: 21 gener 2016].
* ↑ David R Cox a Mathematics Genealogy Project
* ↑ The London Gazette:, no. 50221, 06-08-1985, pàg. 10815.

## Enllaços externs

* Sir David Cox Arxivat 2007-10-11 a Wayback Machine. - Lloc web de l'University of Oxford.
* Nancy Reid «A Conversation with Sir David Cox». Statistical Science, 9, 3, agost 1994, pàg. 439–455. DOI: 10.1214/ss/1177010394.